
УДК 622.25/26.001.63
ШНҚ 3.02.03-09 Кон корхоналарининг ер ости лаҳимлари.

Тошкент, 2009.  ЎзР “Давархитектқурилиш” қўмитаси .
ИШЛАБ ЧИҚАРИЛГАН ВА ТАҚДИМ ЭТИЛГАН: Навоий КМК ДК, (т.ф.д. П.А. Шеметов, Р.Р. Салихов, Я.И.Шакаров) – «O'zGEOTEXLITI» Ўзбекистон илмий-текшириш ва лойиҳа институти (т.ф.д., профессор Б.Р.Раимжанов, С.П.Дудецкий, В.В.Суворова, В.С.Лобанов, А.Т.Мухитдинов,  Ю.А.Жиянов  , А.С. Киселенко, Р.Р. Вахитов, Б.И. Казаков), «Ўзбеккўмир» ОАЖ (Ю.Н.Кривенко, Р.Ж.Гимранов), Олмалиқ КМК ОАЖ (С.И.Дабижа, И.С.Клопотовский, Ф.Х.Қодиров), «Саноатконтехназорат» Давлат инспекцияси (И.М.Холматов, Х.Т.Майсупов), «Давлат геология қўмитаси» Н.Д.Муратов.

МУҲАРРИРЛАР: Н.Э. Максумов (Давархитектқурилиш), А.Г. Тарантин, Б.Р. Раимжанов («O'zGEOTEXLITI»), П.А. Шеметов, Р.Р. Салихов (НКМК ДК).

ТАСДИҚЛАШ УЧУН ТАЙЁРЛАДИ: Ўзбекистон Республикаси Давархитектқурилиш қўмитаси ЛТФМБ.(М.Т. Халходжаев) 

ШНҚ 3.02.03-09 кучга киритилганидан кейин СССР давлат қурилиш ишлари қўмитасининг 1986 йил 26 февраль 23-сонли қарори билан тасдиқланган СНиП 3.02.03-84 “Кон корхоналарининг ер ости лаҳимлари” Ўзбекистон Республикаси ҳудудида бекор қилинади. 

Келишилган:
1 «Саноатконтехназорат» Давлат инспекцияси
2 Навоийй КМК ДК
3 «Ўзбеккўмир» ОАЖ
4 Олмалиқ КМК ОАЖ
5 Ўзбекистон Республикаси Давлат табиатни ҳимоя қилиш қўмитаси 
6 Ўзбекистон Республикаси ИИБ ЁХББ  
7 Ўзбекистон Республикаси Соғлиқни сақлаш вазирлиги СЭНББ 
8 Ўзбекистон Республикаси Давлат геология қўмитаси 
Таржимон: Сакиев Г.С
Ушбу ҳужжат Ўзбекистон Республикаси Давархитектқурилиш Қўмитасининг рухсатисиз тўла ёки қисман кўчирилиши, кўпайтирилиши ва расмий нашр сифатида тарқатилиши мумкин эмас.
	Ўзбекистон Республикаси давлат архитектура ва қурилиш қўмитаси
(Давархитектқурилиш)
	Шаҳарсозлик нормалари ва қоидалари
	ШНҚ 3.02.03-09

	
	Кон корхоналарининг ер ости лаҳимлари
	СНиП 3.02.03-84 ўрнига


1 УМУМИЙ ҲОЛАТЛАР
1.1 Мазкур қоидалар кон корхоналарининг янги ер ости лаҳимларини қурилишида амалга оширилувчи қурилиш-монтаж ишларини бажаришга, шунингдек қаттиқ фойдали қазилмаларни қазиб чиқарувчи корхоналарни қайта жиҳозлаш ва мавжуд қувватларини қўллаб-қувватлашга тегиш-лидир. Бу каби ишларни бажаришда мазкур ШНҚ 3.02.03-09 дан ташқари яна қуйидаги ҳужжатлардаги талабларга риоя қилиниши керак:
- ҚМҚ 2.09.04-98  «Корхоналарнинг маъмурий ва маиший бинолари»;
-  ҚМҚ 3.02.01-97 «Ер ости иншоотлари, заминлар ва пойдеворлар»;

-  ҚМҚ 3.01.02-00 "Қурилишда хавфсизлик техникаси";

- СНиП II-94-80 «Кон корхоналарининг ер ости лаҳимларини лойи-ҳалаш меъёрлари»;

- Хавфсизлик, саноат санитарияси, меҳнат муҳофазаси ва атроф-муҳит бўйича меъёрий ҳужжатлар (Руда ва норуда конларини ёпиқ усулда қазишда хавфсизлик бўйича ягона қоидалар. Тошкент 1996 й., Кўмир конларида хавфсизлик қоидалари. Тошкент 1996 й.).
O´zRH 84.3.6:2004 «Табиат муҳофазаси. Сув объектлари ва рельеф-ларга чиқариб ташланадиган ифлослантирувчи моддалар миқдорини оқава сувлар тозаланишининг техник жиҳатдан эришилиши мумкин кўрсаткичларини ҳисобга олган ҳолда меъёрлаш бўйича йўриқнома;
O´zRH 84.3.7:2004 «Табиат муҳофазаси. Сув объектлари ва рельеф-ларга чиқариб ташланадиган ифлослантирувчи моддаларнинг чегаравий жоиз меъёрлари бўйича лойиҳаларни оқава сувлар тозаланишининг техник жиҳатдан эришилиши мумкин кўрсаткичларини ҳисобга олган ҳолда ишлаб чиқиш ва расмийлаштириш тартиби.».
1.2 Портлаш ишларини амалга оширишда Ўзбекистон Республикаси «Саноатконтехназорат» Давлат инспекцияси томонидан тасдиқланган “Портлаш ишларида хавфсизлик бўйича ягона қоидалар” 1992 й., талаб-ларига риоя қилиш зарур.  
	Киритилган: Навоий КМК ДК,

«O'zGEОTEXLITI» Ўзбекистон геотехнологиялар илмий-тадқиқот ва  лойиҳалаштириш институти
	Ўзбекистон Республикаси Давлат архитектура ва қури-лиш қўмитасининг 2010 й.   11 январ 4 сонли буйруғи билан тасдиқланган
	Амалга киритиш муддати
2010 й
«20» январ


1.3 Мазкур қоидалар махсус усуллар қўлланилиб очилган ер ости лаҳимларида, тозалаш лаҳимларида, шунингдек ишқорли ювилишдан ҳосил бўлган лаҳимлар ва ер ости газлаштириш корхоналарида қурилиш-монтаж ишларини бажаришда қўлланилмайди. 
1.4 Кон корхоналарининг ер ости лаҳмларини қазиш учун қурилиш-монтаж ишларини қуйидаги даврлар бўйича амалга ошириш лозим:
- тайёргарлик даври; бу давр учун бажариладиган ишларнинг таркиби ва кетма-кетлиги қурилишни ташкиллаштириш лойиҳаси (ҚТЛ)га асосланган ҳолда белгиланади, шу билан бирга унда қуйидаги масалалар кўриб чиқилиши керак: 
- қурилаётган шахталардаги барча чанг ҳосил бўладиган жойларда кон ҳавосининг чангланиши ва газланишини рухсат этилган концентра-ция даражасигача камайтириш тадбирлари амалга оширилиши лозим; 

- кон ва шахталар қурилиши ҳудудларида атроф-муҳит муҳофазаси ва табиий захиралардан оқилона фойдаланиш “Табиатни муҳофаза қилиш тўғрисида”ги Қонун, ер, сув, ўрмон, ер ости, ўсимлик ва ҳайвонот дунёсини муҳофаза қилиш тўғрисидаги қонунлар ҳамда Ўзбекистон Республикасининг бошқа қонунчилик ҳужжатлари, шунингдек ушбу қонунларни ривожлантириш учун ишлаб чиқилган бошқарув ҳужжат-ларига мувофиқ равишда амалга оширилади;

- шахталар қурилиши бўйича ишлар бошланишига қадар душ ва гардероб хоналари ташкил қилиниши зарур, ҳар бир шахтада қурилишни лойиҳалаштириш ҳамда Соғлиқни сақлаш вазирлиги санитария меъёр-ларига мувофиқ эркаклар ва аёллар учун бўлинмалари мавжуд бўлган маиший-санитария хоналарига эга маиший-маъмурий комбинат бўлиши керак; 

- биринчи асосий давр – ушбу давр таркибига қуйидагилар киради: шахталар (штольнялар)нинг стволлари (устунлари), стволларнинг ствол атрофи ҳовлилари ва ствол яқини лаҳимлари билан туташувчи жойларини кавлаб бориш; вақтинчалик қайта ҳаво бериш камераларини, вақтинчалик ва зумпфли сув чиқариб ташлаш камераларини, юкловчи қурилмаларни, марказий икки қаторли бош ва ёрдамчи стволлар ўртасидаги бирлаштирувчи лаҳимларни ва ён томондаги ствол ва вентиляция қудуғи ўртасидаги туташмаларни ўтказиш; стволларни арматуралашга тайёрлаш ва арматуралаш; иккинчи асосий даврда шахтада кўтарилиш, ер ости ва усти транспортлари, вентиляция ва сув чиқариб ташлаш, алоқа ва сигнализация, канализация, шахтага электр-энергиясини ўтказиш, сиқилган ҳаво ва сув воситаларини фойдаланиш учун тайёрлаш, қурилишни ташкиллаштириш лойиҳасида тегишли асос бўлганида эса – бункерлар, ташланадиган ўралар, ер ости майдалаш-бункер мажмуасининг лаҳимларини қуриш;

- иккинчи асосий давр – унинг таркибига горизонтал ва қия тоғ ер ости лаҳимлари, туташувлари, янги қурилишда кўтарилувчи камера-ларни, ишлаётган горизонт лаҳимларини, ишлаётган горизонтда капитал тоғ лаҳимларини ўтказиш; мавжуд стволлар ёки қия лаҳимлар орқали янги горизонтларни тайёрлаш; стволларни чуқурлаштириш ва тўсиқ стволларни ўтказиш бўйича ишлар киради. 

1.5 Ер ости лаҳимларининг тублари қуйидагилар билан таъмин-ланган бўлиши керак:

- энергиянинг зарур бўлган турлари;

- вентиляция: боши берк лаҳимлар маҳаллий шамоллатиш вентиля-торлар ёрдамида ёки умумшахта депрессияси ҳисобига шамоллатилиши керак. Маҳаллий шамоллатиш вентиляторлари ишларнинг техник раҳбари тасдиқлаган лойиҳа бўйича ўрнатилиши лозим;
- ёритиш тизими, сувни чиқариб ташлаш ёки сувни қочириш ариғи, тоғ жинсларини майдалаш ва йиғиштириш ҳамда вагонеткаларни ал-маштиришнинг механизациялаштирилган воситалари, кўтариш-транс-порт воситалари, сигнализация (шу жумладан авария ҳолатлари учун ҳам), телефон алоқаси, чанг бостириш воситалари, шунингдек ёнғин ўчиришнинг бирламчи воситалари билан жиҳозланиши лозим.
1.6 Ишлар бажарилаётганида тоғ жинсларини (грунтларни) тасниф-ланиши ГОСТ 25100-95 “Грунтлар. Таснифлаш” га мувофиқ белгила-ниши керак. 
1.7 Кесими лойиҳада белгиланган геометрик параметрлардан катта-роқ бўлган лаҳимлар қурилаётганида ствол радиуси ва лаҳимларнинг шипи ҳамда деворлари бўйича рухсат этилган четланишлар 1-жадвалда берилган.
1-жадвал – Рухсат этилган четланишларнинг меъёрлари

	Лаҳимларнинг тури ва кўндаланг кесими (лойиҳа бўйича), м2
	Рухсат этилган четланиш, тоғ жинсларининг қуйидаги чидамлиликлари учун, МПа (ГОСТ 25100-95 бўйича) 

	
	9 дан 20 гача
	20 дан 100 гача
	100 дан катта

	
	мм
	%
	мм
	%
	мм
	%

	Вертикал стволлар:
	
	
	
	
	
	

	20 гача
	45
	4
	75
	7
	110
	10

	20 дан 40 гача
	45
	3
	75
	5
	110
	8

	40 дан катта
	40
	2
	60
	3
	110
	5

	Горизонтал, қия ва 
	
	
	
	
	
	

	вертикал лаҳимлар, камералар:
	
	
	
	
	
	

	8 гача
	60
	5
	110
	10
	130
	12

	8 дан 15 гача
	55
	4
	110
	8
	130
	10

	15 дан катта
	55
	3
	90
	5
	125
	7


1.8 Бурғилаш-портлатиш усулида лаҳимларни кавлаш, стволларни мустаҳкамлаш, қувур ўтказгичларни ётқизиш ва кабелларни осиш ишларининг техник тезлиги 2-жадвалда келтирилган меъёрий кўрсаткич-лардан паст бўлмаслиги зарур. 
2- жадвал – Ишларни бажарилиш тезлиги 
	Лаҳимлар ва ишлар тури 
	Ишларни бажарилиш тезлиги

	Стволлар:
	

	вертикал, м/ой
	55

	қия, м/ой
	50

	Вертикал стволларни чуқурлаштириш, м/ой
	25

	Стволлар ёнидаги ҳовлилар ва камералар (битта лаҳим туби учун) 
	

	ва лаҳимларни туташтириш (битта туташтириш учун), м3/ой
	400

	Квершлаглар и тоғ-жинс штреклари, м/ой
	70

	Фойдали қазилмалар бўйича штреклар, тоғ жинсини портлатиш билан, м/ой
	110

	Пастдан юқорига қазилувчи қия лаҳимлар: 
	

	фойдали қазилмалар бўйича, тоғ жинсини портлатиш билан,   м/ой 
	95

	тоғ-жинс лаҳимлари, м/ой
	70

	Юқоридан пастга қазилувчи қия лаҳмлар: 
	

	фойдали қазилмалар бўйича, тоғ жинсини портлатиш билан,   м/ой
	80

	тоғ-жинс лаҳимлари, м/ой
	60

	Капитал маъдан туширгичлар ва восстающие, м/ой
	45

	Стволларни арматуралаш:

хариларни ўрнатиш ва қаттиқ ўтказгичларни тортиш, м/ой
	300

	Сим арқонли ўтказгичларни тортиш (бир чизиққа), м/ой
	5000

	Қувур ўтказгичларни ётқизиш (бир чизиққа), м/ой
	2000

	Кабелларни тортиш (бир чизиққа), м/ой
	7000


Илова: 1 Лаҳим ўтиш комбайнлари воситасида горизонтал ва қия лаҳимлар қазилаётганида меъёрий тезликни 50% га, лаҳимлар бурғилаш-портлатиш усули билан қазилаётганида – 30% га, ўзиюрар ускуналар комплекси қўлланилганида эса – 30% га кўпайтириш керак 
2 Тоғ-геологик шароитлар, жойи ва вазифалари, лаҳимларнинг шакли ва ўлчамлари, мустаҳкамловчи иншоот турига боғлиқ равишда қуйида санаб ўтилган ҳолатлар учун меърий тезликни камайтиришга рухсат берилади:
- метан (водород)нинг суфляр тарзда ажралиб чиқиши, тоғ жинсларининг зарбалари, кўмир ва газ отилиб чиқиши, сув ва қуюқ оқова ёриб чиқиши эҳтимоли мавжуд бўлган лаҳим участкаларида – 30% га;

- тоғ жинсларининг чидамлилиги 10 МПа дан (ГОСТ 25100-95 бўйича) ортиқ бўлган стволларни қазишда – 25% га;

- тескари гумбазли лаҳимларни, шунингдек амалдаги горизонтдаги лаҳимларни қазишда – 20% га;

- горизонтал ва қия лаҳимларда кучли ва узлуксиз сув оқими оқиб турганида–15% га;

- горизонтал ва қия лаҳимларда яхлит бетон ва темир бетон мустаҳкамлаш иншооти қурилаётганида – 10 %га.

3 Бир нечта камайтирувчи коэффициент қабул қилиниши мумкин бўлган ҳолатларда муайян шароитлар учун энг мувофиқ бўлган коэффициент қабул қилинади.  
4 Кўндаланг кесими 20 м2 дан ортиқ бўлган лаҳимлардаги мустаҳкамлашнинг техник тезлиги, барча арматуралаш элементларининг монтаж қилинишини ҳисобга олган ҳолда, қурилишни ташкиллаштириш лойиҳасида (ҚТЛ) белгиланади. 
5 Лаҳимларни қазиш, мустаҳкамлаш ва стволларни арматуралаш бўйича бажариладиган ишлар ҳажмини ҳисобга олиш мажбурий иловага мувофиқ амалга оширилади.
6 Вертикал стволларни қазишда уларни арматуралаш алоҳида ҳисобга олинади ва ишларнинг бажарилиш тезлиги бўйича кўрсаткичлар таркибига кирмайди (қаралсин 2-жадвал – стволларни арматуралаш). 
1.9 Назорат геологик қудуқ ствол кесимининг чегарасидан ташқари-да, лекин унинг марказидан 15 м дан узоқ бўлмаган нуқтада бурғи-ланади, махсус асос ва далиллар бўлган ҳолатларда эса – ствол кесими чегарасида бурғиланиши мумкин. 
Муҳандислик-геологик қидирувлар жараёнида ёки шахтани лойиҳа-лаштиришнинг талабларига мувофиқ бурғиланган қудуқлар кон қазиш ишлари бошланганига қадар тампонланиши лозим. Шахта қурилиши ва эксплуатация қилинишида кузатув, назорат ва бошқа мақсадларда фойдаланиладиган қудуқлар очиқ қолдирилади. Тампонланган қудуқлар учун ёпилган ишлар далолатномаси тузилади. 
Тампонланмаган қудуқлар далолатнома бўйича буюртмачи ёки пудратчининг маъсул вакилларига топширилади, улар бу қудуқларга бегона предметлар туширмаслик бўйича зарур чораларни кўришлари лозим. Ушбу қудуқларга эҳтиёж қолмаган ҳолларда улар тампонланиши керак
1.10 Тоғ жинсларининг отилиб чиқиши ва ағдармалари натижасида ҳосил бўлган каваклар, шунингдек лаҳимни мустаҳкамловчи иншоот ортидаги бўшлиқлар ёнмайдиган ва нотоксик материаллар билан бутовка қилиниши (тўлдирилиши) ёки тампонланиши керак.

Геологик бузилишлар мавжуд жойларда мустаҳкамловчи иншоотлар ортидаги бўшлиқлар, тоғ жинсларининг отилиб чиқиши ва ағдарили-шидан ҳосил бўлган каваклар қаттиқлашадиган материаллар билан тўл-дирилиши лозим. Қаттиқлашадиган материални боғловчиси сифатида цемент қўлланилиши керак, шунингдек, ер ости сувларининг емирув-чанлигини ҳисобга олган ҳолда цемент таркибига – майда туйилган куйдирилган тоғ жинслари ва кул қўшилиши лозим. 
Кон лаҳимларини қазиш вақтида тоғ жинсларининг отилиб чиқиши ва ағдарилиши натижасида ҳосил бўлган бўшлиқларни тўлдиришлар бўйича ёпиқ ишлар учун далолатнома тузилиши керак.
1.11 Кон корхоналарининг ер ости лаҳимлари қазилаётганида қўлла-ниладиган мустаҳкамлаш иншоотларининг конструкциялари ва фойдала-ниладиган материаллар лойиҳаларнинг, мувофиқ стандартлар ва техник шартларнинг талабларига жавоб бериши лозим. Лойиҳада кўзда тутил-ган мустаҳкамлаш иншоотларининг конструкциялари ва фойдала-ниладиган материалларни фақат лойиҳа ташкилоти ва буюртмачи билан келишилган ҳолда алмаштириш мумкин. 
1.12 Яхлит бетон (темир бетон) конструкцияли мустаҳкамлаш иншооти ўз ичига олган тоғ жинслари билан тўлиқ контактни таъмин-лаши, дарз ва ёриқларсиз, бир жинслили бўлиши керак; чуқурлиги 20 мм дан кичик бўлган ғовакларнинг умумий майдони мустаҳкамлаш иншоотидаги ҳар бир 5 м2 ли юза учун 100 см2 дан ошмаслиги лозим; бетон ётқизилган ёндош участкалар орасидаги чоклар конструкция умумийлигини таъминлаши керак
1.13 Ёғоч материаллардан тайёрланган мустаҳкамловчи иншоот қуйидаги талабларга жавоб бериши керак:

- таянч гардишлари горизонтал ва вертикал текисликларда жойла-шиб, бўйлама ўққа нисбатан лойиҳага мувофиқ бўлиши керак лозим; 
- ёғочнинг сифати, мустаҳкамлаш иншоотининг ўлчамлари, таянч гардишлари учун мўлжалланган ўйиқларнинг чуқурлиги лойиҳада белгиланган кўрсаткичларга мувофиқ бўлиши керак;
- элементларнинг қулфлари тўғри кўмилиб, беркитилиши гардишлар поналанган, иншоот ортидаги бўшлиқ тоғ жинслари билан зич қилиб тўлдирилган бўлиши керак;  
- айрим гардишларнинг ички сиртлари вертикалдан 15 мм гача оғишига рухсат этилади; гардишларнинг бурчаклари орасидаги масофа диагональ бўйича лойиҳада белгиланган масофадан 50 мм га фарқланиши мумкин. 
1.14 Қурилишни ташкиллаштириш лойиҳаси (ҚТЛ)ни ишлаб чиқишда лойиҳавий ечимларнинг қурилиш технологияси учун энг мақбул бўлган вариантлари таъминланиши лозим. ҚТЛ да лаҳим қазишда қўллани-лувчи усул (комбайнли ёки бурғулаш-портлатиш), муваққат мустаҳкам-лаш иншоотининг тури ва конструкциясини танланиши, шунингдек муваққат мустаҳкамлаш иншоотига эга бўлган лаҳим участкасининг узунлиги асосланган бўлиши лозим. 
Доимий қаттиқ ва бикир мустаҳкамлаш иншоотининг кечикиши лаҳимлар мустаҳкамланишининг муайян тоғ-геомеханик ва тоғ-техник шартларидан келиб чиққан ҳолда ишларни бажариш лойиҳаси (ИБЛ)да аниқланиши керак. Муваққат мустаҳкамлаш иншоотига эга бўлган ствол участкасининг узунлиги 40 м дан ошмаслиги зарур.
1.15 Горизонтал ва қия лаҳимлар қазилаётганида доимий рельсли йўлларнинг ва сув қочириш ариғининг лаҳим тубидан кечикиши ИБЛ да белгиланиб, 100 м дан ошмаслиги керак.
1.16 Лаҳим тубига оқими 20 м3/соат га тенг бўлган ствол қўшилганида сувни тортиб чиқариш лаҳим ўтиш осма насоси ёрдамида, зарур ҳолатларда қайта тортиш камералари ўрнатилиб бажарилади. Лаҳим тубига қўшилган стволнинг сув оқими 8 м3/соат гача бўлган ҳолатларда сувни юқорига тортиб олиш кажава ва, албатта, лаҳим ўтиш осма насоси ёрдамида бажарилади, лекин бунда ствол яқинидаги юзада албатта захира насос бўлиши керак. 
1.17 Рудали ва норуда конларини қурилишида стволлардаги қайта тортиш камералари иккита насос билан жиҳозланадилар, улар етказиб берадиган сувнинг умумий ҳажми сув оқимининг ҳисобланган ҳажмидан икки баравар кўп бўлиши, қайта тортиш камералардаги сув тўплагичнинг сиғими эса бир соатли сув оқимининг ҳажмидан кам бўлмаслиги керак. Кўмир шахталарининг қурилишида стволлардаги қайта тортиш камералари иккита насос билан жиҳозланадилар, улар етказиб берадиган сувнинг умумий ҳажми сув оқимининг ҳисобланган ҳажмидан икки баравар кўп бўлиши, қайта тортиш камералардаги сув тўплагичнинг сиғими эса бир соатли сув оқимининг ҳажмидан кам бўлмаслиги керак.

1.18 Қурилиш мақсадларига мўлжалланган сув чиқариб ташлаш, сув етказиб бериш, сиқилган ҳаво ва вентиляция қувур ўтказгичлари, одатда, стволнинг мустаҳкамлаш иншоотига ўрнатилиб, беркитилган осма илгакларга маҳкамланади.
1.19 Иккиланган (қўш) стволлар мустаҳкамланаётганида сув чиқариб ташлаш қурилмасини стволлар туташган жойдаги кенгайишдаги қуйи горизонтда бир зумпфдан сув олиш билан  жойлаштириш лозим. 
Битта стволни мустаҳкамлаш вақтида сув чиқариб ташлаш қурилмасининг ўрнатиладиган жойи ИБЛ да белгиланади. 
1.20 Рудали ва норуда конлар қурилиши вақтида қия йўналишда қазилаётган лаҳимлардан сувни чиқариб ташлаш лаҳим туби насослари ва лаҳим туби чуқурлашгани сари ўрнатилиш чуқурлиги ўзгарувчи сув чиқариш қурилмалари воситасида амалга оширилиши лозим. 

Лаҳим туби насосларининг чиқариб бераётган сув ҳажми, шунингдек сув чиқариш қурилмаларидаги ишчи агрегатлар чиқариб бераётган сувнинг йиғиндиси сув оқимининг бир соатлик нормал ҳажмидан 1,5 мартага кўп бўлиши керак.  
Кўмир конлари қурилиши вақтида қия йўналишда қазилаётган лаҳимлардан сувни чиқариб ташлаш лаҳим туби насослари ва лаҳим туби чуқурлашгани сари ўрнатилиш чуқурлиги ўзгарувчи сув чиқариш қурилмалари воситасида амалга оширилиши лозим.
Лаҳим туби насосларининг чиқариб бераётган сув ҳажми, шунингдек сув чиқариш қурилмаларидаги ишчи агрегатлар чиқариб бераётган сувнинг йиғиндиси сув оқимининг бир соатлик нормал ҳажмидан 1,5 мартага кўп бўлиши керак.  

Сув чиқарувчи ариқлар ва сув тўплагичлар даврий равишда тозала-ниб, уларнинг илланиши 30% дан ортиқ бўлишига йўл қўйилмаслиги керак. 
1.21 Муваққат (бош, участка, тортувчи) сув чиқариш қурилмалари, одатда, доимий равишда хизмат кўрсатувчи ишчиларсиз ҳам нормал ишлашини таъминловчи автоматлаштирилган аппаратура билан жиҳоз-ланган бўлиши керак.

1.22 Стволлар қазилаётган вақтда уларни жиҳозлаш учун, одатда, кўчма ва блокли-агрегатли ускуналардан фойдаланиш лозим.

1.23 Йиғма мустаҳкамлаш иншоотлари, армировка, кабель тармоқлари ва қувур ўтказгичларни йиғиш ва шаблон бўйича текшириш, уларнинг элементларини маркалаш ишлари шахтага туширишдан аввал бажарилиши лозим.

1.24 Шахталарнинг қаттиқ мустаҳкамланган, 12 м/с ва ундан катта тезликда ҳаракатланишга мўлжалланган вертикал юк стволларида идишлар равон, бир текисда ҳаракатланиши назорат (динамик назорат) қилиниши зарур.

1.25 Давлат санитария-эпидемиология назорати, Давлат табиатни ҳимоя қилиш қўмиталарининг маҳаллий органлари билан келишмасдан туриб шахта сувларини жой рельефи, дарёлар ва бошқа табиий сув ҳавзаларига чиқариб ташлаш тақиқланади. 
1.26 Шахта сувларини тозалаш иншоотларида тозалаш усуллари, тартиби ва уларни чиқариб ташлаш жойлари конни қазиш лойиҳасида, хусусан, атроф-муҳитга таъсир кўрсатиш тўғрисидаги баённома лойиҳаси (АМТК лойиҳаси)да кўзда тутилиши керак. 

1.27 Конни қазиш лойиҳасида оқова сувлар санитария меъёрларига мувофиқ тарзда тозаланиши назарда тутилиши керак. Юза сувлари ва шахта, кон, карьерлардаги сувларни чиқариб ташлашда сувнинг лаҳим-ларга қайтиб оқиб тушишига йўл қўймаслик ва ёндош ҳудудларнинг ботқоқланишини олдини олиш зарур.
Шахтадан чиқариб ташланган сувни ушбу ҳудудда фаолият кўрса-таётган тоғ-кон саноати ёки ишлаб чиқаришнинг бошқа тармоқларига оид корхоналарнинг техник эҳтиёжларига ишлатиш зарур.
1.28 Оқова сувлар тозаланишининг техник нуқтаи назарда эриши-лиши мумкин бўлган кўрсаткичларини ҳисобга олган ҳолда ифлослан-тирувчи моддаларнинг сув объектлари ва жой рельефларига чиқариб ташланувчи жоиз чегравий миқдори бўйича меъёрлар лойиҳаси мажбурий тарзда ишлаб чиқарилиши лозим. 
2  БУРҒУЛАШ-ПОРТЛАТИШ ИШЛАРИ 

2.1 Бурғулаш-портлатиш ишларининг параметрлари Ўзбекистон Республикаси “Саноатконтехназорат” Давлат инспекцияси томонидан тасдиқланган “Портлатиш ишларини бажариш вақтида хавфсизлик бўйича ягона қоидалар” ва “Кўмир, тоғ жинслари ва газ отқинлари эҳтимоллиги юқори қатламларда тоғ-кон ишларини хавфсиз юритиш бўйича Йўриқнома” талабларига мувофиқ тарзда белгиланиши зарур. 
Бурғулаш-портлатиш ишлари майдаланишнинг зарур даражасини ва юклаш ва транспорт воситаларининг самарали ишлаши учун портлаш натижасида ажратилган тоғ жинсларининг лаҳимда қулай жойлашишини таъминлаб бериши лозим. 
2.2 Бурғулаш ускуналарининг сонини аниқлашда қуйидагиларга амал қилиш зарур:
- вертикал қазилаётган лаҳимнинг камида 4 м2 майдонига битта перфоратор (бурғу); 
- вертикал ёки қия қазилаётган лаҳимнинг камида 2 м2 майдонига битта перфоратор (бурғу); 
- ҳар учта бурғулаш машинаси учун битта захира бурғулаш машинаси бўлиши керак; 
- диаметри 7 м дан катта бўлган вертикал лаҳимларда иккита бурғулаш қурилмаси; 
- горизонтал лаҳимнинг қазиш жойининг камида 9 м2 майдони учун битта бурғу қурилмаси; 
- лаҳимнинг қазиш жойида ишлаётган ҳар бир бурғулаш машинаси учун асбобларнинг ишчи ва захира комплекти. 
2.3 Ўзиюрар техника қўлланилиб амалга оширилаётган қазиш ишлари вақтида ўзиюрар бурғулаш қурилмасининг тури ва ўлчамлари ҳамда конструкцияси қўлланилишнинг тоғ-техник шароитлари ва ускунанинг техник хусусиятларига боғлиқ равишда, нафақат фронтал қазиш жойини, балки зарур технологик амаллар бажарган ҳолда лаҳим бортларини, шунингдек штангалар билан мустаҳкамлаш учун зарур бўлган устки қатламни шпурлар билан кесиб тушириш имкониятларини ҳисобга олган ҳолда танланади. 
2.4 Ечиладиган бурғу қопламаси, кескичининг диаметри 3-жадвалга мувофиқ танланади.  

Асбоб диаметри учун жоизлик фақат катталаштириш томонга рухсат этилади. 
3-жадвал – Бурғулаш қопламаларининг диаметрлари учун рухсат этилган кўрсаткичлар 
	Тоғ жинсининг қаттиқлиги
МПа 
(ГОСТ 25100-95 бўйича)
	Патрон диаметрига нисбатан диаметрнинг катталашиши, мм 

	
	Штанга кескичиники
	қопламаники

	
	бурама
	думалоқ
	

	30 гача
	6
	9
	-

	30 дан 90 гача
	6
	7
	7

	90 дан 160 гача
	-
	-
	9

	160 ортиқ
	-
	-
	11


2.5 Газ, чанг бўйича хавфли бўлмаган шахталарда патронланган портловчи моддалардан (ПМ) фойдаланилганида шпурларни тўлдириш коэффициенти 4-жадвалга мувофиқ қабул қилинади. 
4-жадвал – Шпурларни тўлдириш коэффициенти 
	Лаҳимларнинг тури, патрон диаметри, мм
	Шпурларни тўлдириш коэффициенти, тоғ жинсларининг қуйидаги қаттиқликлари учун, МПа (ГОСТ 25100-95 бўйича) 


	
	30 дан 90 гача
	90 дан 200 гача

	Вертикал:
	
	

	З2; 36; 40
	0,4 дан 0,5 гача
	0,5 дан 0,65 гача

	45
	 0,35 дан 0,45 гача
	0,45 дан 0,5 гача

	Горизонтал ва қия: 
	
	

	24; 28
	0,35 дан 0,7 гача
	0,75 дан 0,85 гача

	32; 36
	0,3 дан 0,6 гача
	0,6 дан 0,85 гача

	40
	0,3 дан 0,5 гача
	0,5 дан 0,75 гача


Газ ва чанг бўйича хавфли бўлган шахталарда кўмир ва тоғ жинс-лари бўйича портлатишда барча тиқинлаш материаллари учун тиқин-лашнинг минимал катталиги қуйидагича бўлиши керак: 
а) шпурларнинг чуқурлиги 0,6-1,0 м дан ортиқ бўлганида – шпур чуқурлигининг ярми;

б) шпурларнинг чуқурлиги 1,0 м дан ортиқ бўлганида – 0,5 м; 
в) зарядлар қудуқ ичида портлатилганида – 1 м.

3   ВЕРТИКАЛ ЛАҲИМЛАРНИ ҚАЗИШ ВА МУСТАҲКАМЛАШ 
3.1 Технологик участкаларнинг этак қисмларини доимий копёрлар (кўтариш қурилмалари)нинг турига қараб, одатда, қуйидагича қазиш лозим:

- 8 м чуқурликкача очиқ котлован усулида, минора копёр учун пойдевор ўрнатилган ҳолда очиқ умумий котлован шаклида; 
- 30 м чуқурликкача – ишларни бажариш бўйича махсус лойиҳанинг тавсияларига мувофиқ. 
Барча ҳолатлар учун этаклар хавфсизлик техникаси талабларига мувофиқ тўсиқлар билан тўсилган бўлиши шарт.
Котлованларни қазиш ишлари ҚМҚ 3.02.01-97 “Тупроқ иншоотлар, заминлар ва пойдеворлар” меъёрий ҳужжатнинг талабларига амал қилган ҳолда бажарилиши лозим. 
Ер ости лаҳимлари этакларини унумдор тупроқли қатламда ташкил қилишда ерларнинг рекультивация қилинишида ушбу тупроқдан фойда-ланиш учун муайян қатламни сидириб олиниши кўзда тутилиши лозим. 
Ер ости лаҳимлари қазилаётганида рудаси бўлмаган тоғ жинсла-рининг ағдармалари учун ҳам худди шундай талаблар қўйилади. 
3.2 Стволларнинг этакларидаги, шунингдек минора копёрлари ости-даги пойдеворлардаги оралиқлар стволларни қазиш вақтида стволга сув тушишини олдини олувчи муваққат туташтиргичлар билан тўсилган бўлиши керак. 
3.3 Вертикал стволларнинг технологик участкаларини асосий тоғ-қазувчи ускуналарнинг жойлаштириш шароитлари асосида белгила-надиган чуқурликкача қазиш лозим. 
Стволларнинг ствол олди ҳовлилар билан туташтирилишини 10 м узунликкача, ствол олди ҳовлисини кейинчалик кенгайтириш учун механизациялаштирилган ускуналар қўлланилганида эса – ушбу ускуна-ларнинг жойлаштириш шароитларига боғлиқ бўлган узунликда ўтказиш мумкин. Стволларнинг ствол олди лаҳимлари билан туташтирилишнинг узунлиги 5 м дан кам бўлмаслиги керак.
3.4 Вертикал лаҳимлардаги яхлит бетон мустаҳкамлаш иншоотлари юқоридан пастга қараб қурилади, бирлаштирилган ва параллель схемаларда эса, одатда, кўчма қолиплар воситасида қурилади.  

Қолипнинг навбатдаги чуқурликка тушириш бетоннинг сиқилиш бўйича мустаҳкамлиги 0,8 МПа дан кам бўлмаганидагина рухсат берилади. Қолип, шунингдек тоғ жинслари ва мустаҳкамланган девор-ларнинг ҳолати смена назорати томонидан тизимли равишда ҳамда маркшейдерлик хизмати томонидан қолип икки-уч марта туширил-ганидан кейин танлаб текширилиши лозим.
3.5 Қолип ортига бетон етказиб берилиши, одатда, икки бетон ўтказ-гич ёрдамида амалга оширилади. Бетон ўтказгичлар стволнинг мустаҳкамлаш иншоотига осилган илгакларга, ствол бир вақтнинг ўзида ҳам қазиладиган, ҳам мустаҳкамланадиган бўлса хариларга маҳкам-ланиши керак. Чуқур (чуқурлиги 200 м дан ортиқ) стволлар учун бетон тезлигини камайтирувчи қурилмалар қўлланилиши лозим. 

Бетон ёки темирбетон мустаҳкамлаш иншоотига юқори талаблар (мустаҳкамлиги, сув ўтказмаслиги, емирувчи муҳитга бардошлилик) қўйилган ҳолларда ствол бўйлаб бетон қоришмасини, унинг хусусият-лари ёмонлашишига йўл қўймаслик мақсадида, махсус кажаваларда ташиш зарур.
3.6 Тюбинг мустаҳкамлагични қуришда тюбинг ҳалқалари осилга-нидан кейин чуқурликка кириш узунлиги бўйича тюбингларнинг радиал ва айланма туташ чокларини бостириб чиқиш зарур. Бостириш сифати текширилганидан кейин мустаҳкамлагич ортидаги бўшлиқ тампонловчи модда билан тўлдирилиши лозим. 

Тоғ жинслари массиви билан биргаликда мажбуран деформа-цияланишга мўлжалланган мустаҳкамлаш иншооти юқоридан пастга қурилиши керак, бунда мустаҳкамлагич ортидаги бўшлиқ навбатдаги ҳалқа ўрнатилганидан кейин тўлдирилади. 
Мустаҳкамланаётган участканинг биринчи тюбинг ҳалқаси маркшей-дер назорати остида ўрнатилади. Кейинги тюбинг ҳалқаларининг ўрнатилиши мастер раҳбарлигида бажарилади, лекин ҳар ўнинчи ҳалқадан кейин маркшейдер назорат текширувини бажариши керак.

3.7 Муваққат мустаҳлагичнинг йиғма металл конструкциялари пўлат илгакларга, ҳалқанинг ҳар бир сегменти учун камида иккита илгак ҳисобида осилиши керак. 

Муваққат мустаҳкамлагичнинг ҳалқалари ўртасида тиргак устунлар ўрнатилиши керак, бу устунларнинг сони илгакларнинг сонига тенг бўлиши зарур. Лаҳим деворларини ҳалқалар ўртасида тортилиши қалин-лиги 40-50 мм бўлган ёғоч тахталар ёрдамида, тоғ жинслари барқарор бўлган ҳолатларда эса – анкер болтлари билан қотириладиган пўлат тўр ёрдамида амалга оширилади.
Муваққат мустаҳкамлагич ҳалқалари орасидаги масофа III ва IV барқарорлик тоифасига эга тоғ жинслари учун 800-600 мм, I ва II барқарорлик тоифасига эга тоғ жинслари учун эса – 1200-800 мм деб қабул қилинади. Барқарорлик тоифаси СНиП II-94-80 “Лойиҳалаш меъёрлари. Ер ости лаҳимлари” талабларига мувофиқ белгиланади.

Металл тўрли анкер, бетон ва сачратма-бетон муваққат мустаҳ-камлагичнинг қурилиши мустаҳкамлаш ишлари паспортида белгилаб берилади. 
3.8 Вертикал тоғ-кон лаҳимларидаги гардишли яхлит мустаҳкам-лагич III ва IV барқарорлик тоифасига эга тоғ жинслари учун пастдан юқорига, I ва II барқарорлик тоифасига эга тоғ жинслари учун эса юқоридан пастга барпо этилиши керак.

Осма мустаҳкамлагичларни лаҳим қазилаётган жойдан 2 м дан кечиктирмаган ҳолда қуриш лозим.

Гардишлар ҳолатини учта бурчакдан, деворлар вертикаллигини эса – ён томондан туширилган тик чизиқлар ёрдамида текшириш зарур. 
3.9 Мустаҳкамлагич деворларининг радиус бўйлаб ствол марка-зидан оғиши яхлит бетон ва темирбетон мустаҳкамлагич учун 50 мм, тюбинг мустаҳкамлагич учун – 30 мм чегарасида бўлиши керак. 

Яхлит бетон ва темирбетон мустаҳкамлагичнинг туташ кирмалар контактларидаги поғоналарнинг катталиги 40 мм дан ошмаслиги лозим. 
Тюбинг ҳалқаларининг горизонтал текисликдан оғиши 
[image: image1.wmf]±

20 мм чегарасида бўлиши керак. 
3.10 Чуқурлиги 800 м гача бўлган стволдаги сувнинг умумий оқими 5 м3/с дан ошмаслиги керак; ушбу кўрсаткич ҳар 100 м чуқурликка тушганда 0,5 м3/с га ортишига рухсат берилади. Лекин лойиҳада ортиқча сувни бартараф қилиш чоралари, ствол ичидан сувларни тортиб чиқа-риш бўйича конструктив ечимлар назарда тутилган бўлиши керак. 
Калий ёки туз конининг қазиб ўтилган стволидаги қолдиқ сувлар оқими 0,15 м3/с дан ошмаслиги ва ствол мустаҳкамлагичининг таянч ҳалқалари остидан сув сизиб чиқмаслиги керак.
4  ВЕРТИКАЛ СТВОЛЛАРНИ МУСТАҲКАМЛАШ 

4.1 Мустаҳкамлаш ишлари бошланишидан аввал кўтарилувчи идишларнинг туртиб чиққан қисмлари ва мустаҳкамлагич орасидаги минимал зазорларнинг чизиқлари бўйича ствол деворларнинг профиль съёмкаси бажарилиши керак.  

4.2 Армировка монтажи назорат ярусини белгилашдан бошланади. 

Стволларни пастдан юқорига мустаҳкамлашда ствол олди ҳовлида-ги назорат ярусини белгилаш юқоридаги назорат ярусидан туширилган тик чизиқлар ёки проекциметр ёрдамида амалга оширилади. Армиров-кани юқоридан пастга монтаж қилиниши тик чизиқларга нисбатан бажарилади. 

Хариларга мўлжалланган чуқурчалар, одатда, бурғулаш машина-лари ёрдамида бажарилади, бунда бурғулашда ҳосил бўлувчи майда материалларни тутиб қолиш чоралари кўрилиши керак. 
4.3 Харилар чуқурларда ўрнатилаётганида уларнинг горизонтал-лигини хари тагига қўйиладиган махсус металл қистирмалар ёрдамида таъминлаш зарур (хари учларининг тагига қўйиладиган қистирмалар сони учтадан ошмаслиги керак) 

Чуқурчаларга бетон қуйишдан аввал харилар металл ёки эман ёғоч поналар билан юқори полка бўйлаб поналаниши керак. 
4.4 Ярусларни ўрнатиш билан бирга, одатда, стволдаги кўтариш ва коммуникация тизимининг таянч конструкцияларининг монтажи, нарвон бўлмасининг полкаларини ётқизиш, нарвонларни ўрнатиш ва нарвон-ларни маҳкамлаш ишлари ҳам бажарилади.

4.5 Ствол ичидаги қувур ўтказгизларни йиғиш фланецли ва пайван-дланган бирикмалардаги сиртмоқлар воситасида бажарилади. Сиртмоқ-ларнинг узунлиги сальникли компенсаторлар орасидаги масофага тенг бўлиши керак. 

Стволга туширилишдан аввал сиртмоқларнинг мустаҳкамлиги ва зичлиги синовдан ўтказилиши зарур. 
4.6 Кабелларни ва армировканинг узун ўлчамли элементларини стволга тушириш арқонлар ёрдамида бажарилади. Кабель арқонга мах-сус маҳкамловчи қурилмалар ёрдамида маҳкамланади, маҳкамловчи элементлар ўртасидаги масофа кабелнинг маркасига мувофиқ танла-нади.  
Кабелларни осишдан аввал уларнинг изоляцияси текширилиши (синовдан ўтказилиши) лозим. 
4.7 Вертикал стволларни мустаҳкамлаш ишларини бажаришда гео-метрик параметрларнинг лойиҳада белгиланган кўрсаткичлардан оғиши Ўзбекистон Республикаси “Саноатконтехназорат” Давлат инспекцияси томонидан тасдиқланган “Маркшейдерлик ишларини бажариш бўйича техник Йўриқнома” да кўрсатилган кўрсаткичлардан ошиб кетмаслиги керак. 
4.8 Доимий идишларни осишдан аввал буюртмачи, бош субпудратчи ва ишлаб чиқарувчи завод вакиллари томонидан уларнинг геометрик ўлчамлари назорат текширувидан ўтказилиши лозим. Текширув нати-жалари далолатнома тузилиб, расмийлаштирилади.  

5  ГОРИЗОНТАЛ, ҚИЯ ЛАҲИМЛАР ВА КАМЕРАЛАРНИ ҚАЗИШ ВА МУСТАҲКАМЛАШ  
5.1 Қия стволлар ва автотранспорт қияликларининг этаклари, одатда, котлован (траншея) кўринишида қазилади. 

Котлован (траншея)ларнинг қазилиши ҚМҚ 3.02.01-97 “Тупроқ иншо-отлар, заминлар ва пойдеворлар” меъёрий ҳужжатнинг талабларига амал қилган ҳолда бажарилиши лозим. 
5.2 Автотранспорт қиялиги юзага чиқадиган жойларда, вентиляция схемасига боғлиқ равишда, шахта усти бинолари ёки зич ёпиладиган дарвоза ва эшиклари бўлган очиқ порталлар қурилади. Автотранспорт қиялигининг этагидаги очиқ порталлар контурли яхлит темирбетон рама ёки  тугунлари яхлитланган йиғма элементлар кўринишида қурилади. Автотранспорт қиялиги оғиши 20% дан ортиқ бўлган тоғ ён-бағрига қўшиладиган бўлса, порталнинг горизонтал ригели тепасида вертикал ҳимоя соябони қурилиши керак, бу соябоннинг баландлиги портал кенглигининг ярмисидан кам бўлмаслиги ва соябон портал четидан 2-2,5 метрга чиқиб туриши лозим. Бир саноат майдончасида иккита портал бўлган ҳолатларда, этаклар ёнмайдиган материаллардан қурилиши шартида, улар орасидаги масофа 20 м дан кам бўлмаслиги керак. 
5.3 I и II тоифа бўлган барқарорликка эга бўлган тоғ жинсларидаги кесими 20 м2 гача бўлган лаҳимлар сидирға усулда қазилиши лозим.
III и IV тоифали барқарорликка эга бўлган, шунингдек кесими 20 м2 дан ортиқ бўлган лаҳимларни қазиш усули ишлар бажарилиши лойиҳасида белгиланади.   
Отқинлар хавфи мавжуд қатлам ва тоғ жинсларида лаҳим қазиш ишлари махсус ижрочи органлар билан жиҳозланган лаҳим ўтиш комбайнлари ёрдамида амалга оширилиши керак. 
5.4 Протодъяконов шкаласи бўйича мустаҳкамлиги 6 ва ундан кўп бўлган тоғ жинсларида бажариладиган горизонтал ва қия лаҳимларни қазиш ўзиюрар қурилмалар мажмуасидан фойдаланган ҳолда бурғулаш-портлатиш усулида ёки комбайн ёрдамида амалга оширилади. Қазиш усули (бурғулаш-портлатиш ёки комбайн усули) ишларни бажариш лойиҳасида белгиланади. 
Ўзиюрар ёки лаҳим қазиш ускуналари мажмуасининг танланиши тоғ-геологик шароитлар ва ускуналарнинг тури (қия, горизонтал), лаҳимнинг кесими ва узунлиги, лаҳим мустаҳкамланишининг тури, қазиш тезлиги каби техник хусусиятларга боғлиқ бўлади. Бунда 5- ёки 6- жадвалдан фойдаланилади.   
5-жадвал – Кон лаҳимларини қазиш учун зарур бўлган ўзиюрар ускуналар мажмуасининг таркиби 
	Лаҳим кеси-мининг юзаси (кавланаёт-ган жойдаги), м2
	Кон лаҳимларини қазиш учун зарур бўлган ўзиюрар ускуналар мажмуасининг таркиби 

	
	Тоғ жинсларини юклаш ва ташиш 
	Шпурларни бурғулаш, бурғулаш қурилмаси 

	
	Ташиш масофаси, м
	Ускуна тури
	

	10 гача
	150 гача
	Чўмичининг ҳажми 2,5 м3 гача бўлган ПТМ 
	Бир ёки иккита перфоратор билан 

	
	150 дан ортиқ
	Чўмичининг ҳажми 1,5 м3 гача бўлган ПТМ ва 10 т юк кўтарувчи автосамосвал 
	

	10-16
	250 гача
	Чўмичининг ҳажми 4,0 м3 гача бўлган ПТМ 
	Иккита ёки учта перфоратор билан 

	
	250 дан ортиқ
	Чўмичининг ҳажми 1,5-2,0 м3 гача бўлган ПТМ (ёки ПНБ туридаги машина) ва 10-15 т юк кўтарувчи автосамосвал 
	

	16 дан ортиқ
	300 гача
	Чўмичининг ҳажми 4,0-5,0 м3 гача бўлган ПТМ 
	Учта перфоратор билан 

	
	300 дан ортиқ
	Чўмичининг ҳажми 2 -2,5 м3 гача бўлган ПТМ (ёки ПНБ туридаги машина) ва 15-20 т юк кўтарувчи автосамосвал 
	


Илова: мажмуа таркибига 1000 кг ли бункери бўлган зарядловчи-ташиб берувчи машина ва лаҳим шипини бурмаловчи ва маҳкамловчи, баландлиги 4 м гача бўлган қурилма ҳам қўшимча тарзда киритилиши мумкин.  
6-жадвал – Қия лаҳимларни қазиш учун зарур бўлган лаҳим ўтиш ускуналарининг таркиби 
	Лаҳим кесимининг юзаси (кавланаётган жойдаги),

м2 , лаҳимнинг қиялик бурчаги, градус 
	Қия лаҳимларни қазиш учун зарур бўлган лаҳим ўтиш ускуналарининг таркиби

	
	Тоғ жинсларини юклаш ва ташиш
	Шпурларни бурғулаш, бурғулаш қурилмаси 

	
	Ташиш масофаси, м
	Ускуна тури
	

	10 м2 гача
12 дан 25 градусгача
	150 гача
	Диаметри 1200-1600 мм га тенг барабанли кўтариш машинаси, двигателининг қуввати 45-80 кВт., скрепер лебёдкаси билан ҳажми 0,3 м3 га тенг куракли кўчма металл супа ёки ҳажми 1,2 м3 га тенг вагонеткага қайта юкловчи курак 
	Бир ёки иккита перфоратор билан

	10 м2 гача
12 дан 25 градусгача 
	150 дан ортиқ
	Диаметри 1600-2000 мм га тенг барабанли кўтариш машинаси, двигателининг қуввати 75-100 кВт., скрепер лебёдкаси билан ҳажми 0,3 м3 га тенг куракли кўчма металл супа ёки ҳажми 2,2 м3 га тенг ағдарма скипга қайта юкловчи курак
	Бир ёки иккита перфоратор билан

	10-16 м2
25-30
 градус
	250 гача
	Диаметри 2000 мм га тенг барабанли кўтариш машинаси, двигателининг қуввати 90-120 кВт., скрепер лебёдкаси билан ҳажми 0,3 м3 га тенг куракли кўчма металл супа ёки ҳажми 3,3 м3 га тенг ағдарма скипга қайта юкловчи курак
	Иккита ёки учта перфоратор билан

	
	300 гача
	Диаметри 2000 мм га тенг барабанли кўтариш машинаси, двигателининг қуввати 90-120 кВт., скрепер лебёдкаси билан ҳажми 0,3 м3 га тенг куракли кўчма металл супа ёки ҳажми 3,3 м3 га тенг ағдарма скипга қайта юкловчи курак
	Учта перфоратор билан 




5.5 Ўзиюрар ускуналар мажмуасидан фойдаланишда барқарорлик дажараси турлича бўлган тоғ жинсларидаги лаҳимларни самарали равишда кўтариб туриш имкониятини берувчи мустаҳкамлагичларнинг енгиллаштирилган турларига эътибор қаратиш мақсадга мувофиқ. Барқарорлик даражаси турлича бўлган тоғ жинслари учун тавсия этилган мустаҳкамлаш иншоотлари 7-жадвалда берилган. 
7-жадвал – Тоғ жинсларининг барқарорлик даражасига боғлиқ равишда тавсия этилувчи мустаҳкамлагичлар 
	Барқарорлик даражаси 

	Лаҳим периметри бўйича ағдарилиш мумкин бўлган зоналар 
	Лаҳим кўндаланг кесимининг тавсия этилган шакли 
	Мустаҳкамлагичнинг тавсия этилган тури 

	Анча барқарор, қаттиқ 
	Йўқ 
	Турлича 
	Баъзида сачратма-бетон 

	Барқарор  
	Шипнинг айрим жойлари 
	Тўртбурчак-гумбазли 
	Темирбетон штангалар, баъзида сачратма-бетон билан бирга 

	Ўртача барқарорлик 
	Шип ва деворнинг бир қисми 
	Тақасимон 
	Қурама (темирбетон ёки пўлат-полимер штангалар, тўр, сачратма-бетон)  

	Нобарқарор 
	Шип ва деворлар 
	Тақасимон 
	Металл арка зич ўрнатилган узун пўлат-полимер штангалар билан бирга 

	Анча нобарқарор 
	Шип, деворлар ва тупроқ (шишганида) 
	Думалоқ ёки эллипсимон 
	Ишлов бериш мумкин бўлган ёпиқ аркасимон металл мустаҳкамлагич пўлат полимер узунлаштирилган штангалар билан; маҳкамлашнинг махсус усуллари 


5.6 Мустаҳкамлагичнинг қазилаётган лаҳим тубидан максимал кечи-киши, очилиш майдонининг максимал юзаси ва циклларнинг максимал сони 8-жадвалда берилган.  
Ишларни бажариш лойиҳасини (ИБЛ) тузаётганда анча барқарор ва барқарор тоғ жинсларида қазиш самарадорлигини ошириш учун лаҳим-ларни мустаҳкамлаш ишлари билан махсус, мустаҳкамлаш ишларини (сачратма-бетон қоплаш, бурғулаш ва штангаларни ўрнатиш) бажарувчи звено шуғулланиши лозим; ўртача барқарорликка эга тоғ жинсларида лаҳим қазилаётганида кон кавловчилар фақат штангалар учун шпурларни бурғулашлари, лекин цикл давомида мустаҳкамлаш ишлари-ни (штангалар, тўрларни ўрнатиш ва сачратма-бетонларни қоплаш мус-таҳкамлаш ишларини олиб борувчи звено бажаради) бажармасликлари керак; барқарор бўлмаган ёки анча нобарқарор тоғ жинсларида лаҳим қазилаётганида барқарор қатламларнинг очилиш вақти лаҳим очиш циклига деярли бир хил, шунинг учун ҳам лаҳм қазувчилар лаҳимларни цикл давомида мустаҳкамлаб боришлари зарур. 
8-жадвал – Турли ўзиюрар ускуналар учун, барқарорлик даражасини ҳисобга олган ҳолда, мустаҳкамлагичларнинг лаҳим тагидан максимал кечикиши lотс (м) ва шип юзасининг максимал очилиши F0 (м2) 
	Тоғ жинс-лари-нинг барқа-рорлик тоифаси
	Барқарор очилиш вақти, сутка 
	Лаҳимнинг кўтариб турилмай-диган оралиғи, м
	Барқарор очилиш вақтида мумкин бўлган цикллар сони 
	Бир стрелали БК, кесим юзаси 10 м2 тенг бўлганида чўмичининг ҳажми 1,5м3 га тенг ПДМ, lотс / F0
	Икки стрелали БК, кесим юзаси 16 м2 гача бўлганида чўмичининг ҳажми 2,5м3 га тенг ПДМ, lотс / F0
	Икки стрелали БК, кесим юзаси 16 м2 гача бўлганида чўмичининг ҳажми 4,5м3 га тенг ПДМ, lотс / F0

	I
	180 дан ортиқ
	5,0 дан ортиқ
	540 дан ортиқ
	Лаҳим қазиш мустаҳкамлашсиз бажарилади 

	II
	180 гача
	5,0 гача
	540 гача

	III
	15 гача
	3,8 гача
	45 гача

	IV
	1 гача
	2,9 гача
	3 гача

	V
	—
	—
	—
	Мустаҳкамлагичнинг кечикиши ва шипнинг очилишига рухсат берилмайди 


Изоҳ: lотс (м)— суръатида; F0 (м2)  — маҳражида
5.7 Ўзиюрар ускуналар қўлланилиб амалга оширилаётган тоғ-кон лаҳимларини қазиш тезликларининг тоғ жинсларининг барқарорлигига боғлиқ кўрсаткичлари 9-жадвалда берилган 
9-жадвал - Тоғ-кон лаҳимларини қазишда тоғ жинсларининг бар-қарорлигига боғлиқ равишда ўзиюрар ускуналар қўлланилиб эриши-ладиган тезликлар 
	Тоғ жинс-лари-нинг барқа-рорлик тоифа-си
	Штан-га узунлиги, м
	Штанга-лар ўрнати-лиши зичлиги,

м
	Мустаҳкамлаш ишларини бажариш кетма-кетлиги 
	Мажмуалар учун лаҳим қазиш тезлиги *, м/ой

	
	
	
	
	Бир стрелали БК, кесим юзаси 10 м2 тенг бўлганида чўмичининг ҳажми 1,5м3 га тенг ПДМ 
	Икки стрелали БК, кесим юзаси 16 м2 гача бўлганида чўмичининг ҳажми 2,5м3 га тенг ПДМ
	Икки стрелали БК, кесим юзаси 16 м2 гача бўлганида чўмичининг ҳажми 4,5м3 га тенг ПДМ

	I 
	_ 
	
	Мустаҳкамланмайди 
	116 дан кам эмас
	151 дан кам эмас
	176 дан кам эмас

	II 
	1,5 
	1,0X1,0
	Мустаҳкамланмайди 
	116 дан кам эмас
	151 дан кам эмас
	176 дан кам эмас

	III 
	1,8 
	0,8X0,8
	Шатнгалар учун бурғулаш, лекин циклда мустаҳкамлашсиз 
	106 дан кам эмас
	136 дан кам эмас
	161 дан кам эмас

	IV 
	1,8 
	0,5x0,5
	Штангалар учун шпурлар бурғулаш, циклда штангаларни ўрнатиш; тўрни маҳкамлаш ва лаҳим  тубидан кечикиш билан сачратма-бетон қоплаш 
	91 дан кам эмас
	116 дан кам эмас
	141 дан кам эмас

	V 
	— 
	— 
	Лаҳим қазиш усули, мустаҳкамлагич тури ва тоғ-геологик шароитларига боғлиқ 


* лаҳим қазиш тезлиги бир суткада учта цикл бажарилиши учун аниқланган.
5.8 Барқарорликнинг I тоифасига эга бўлган лаҳимлар қазилишида муваққат инвентарь мустаҳкамлагични чиқариб олиш махсус ИБЛ тав-сияномаларига асосан амалга оширилиши керак.  

Барқарорликнинг II-IV тоифасига эга бўлган тоғ жинсларида қазила-ётган лаҳимларда муваққат мустаҳкамлагични доимий қилиб қолдиришга рухсат берилади. 
Қаттиқ, мустаҳкам, яхлит ва дарзлари кам бўлган тоғ жинсларида лаҳимлар муваққат мустаҳкамлагичларсиз қазилиши мумкин.
5.9 Қия лаҳимлар қазилаётганида қиялик даражаси 300 дан ортиқ бўлган ҳолатлар учун доимий рамали мустаҳкамлагичлар, шунингдек қияликнинг барча даражалари учун яхлит бетон ва темирбетон мустаҳкамлагичлар қуйи таянч гардишдан юқори гардишгача пастдан бошлаб қурилиши керак.  
Қиялик даражаси 300 гача бўлганида рамали мустаҳкамлагичлар лаҳим туби чуқурлашишидан кейин дарҳол қурилиши керак. 
5.10 Мустаҳкамлагичнинг яхлит бетонли (темирбетонли) икки ёндош участкаси ўртасидаги ўйиқларнинг катталиги 10 мм дан ошмаслиги керак. Мустаҳкамлагич деворларининг вертикал текисликдаги оғиши 0,01 дан ошмаслиги, пойдевор ўрнатилиши белгиси лаҳим лойиҳасида қабул қилинганидан 30 мм гача фарқланишига рухсат этилади.
5.11 Мустаҳкамлагич йиғма элементлардан қурилаётганида қуйи-даги талабларга риоя қилиш керак: 
- мустаҳкамлагич элементлари ва уларнинг бирикмалари харак-теристикалари лаҳим лойиҳаси ва ишлаб чиқарувчи завод паспортига мувофиқ бўлиши керак; 

- тюбинг ҳалқалари бўйлама ўқ ва лаҳим радиусига нисбатан лойиҳада белгиланган ҳолатда бўлиши керак; 
- рамали мустаҳкамлагичда раманинг лаҳим ўқига нисбатан перпен-дикулярлиги таъминланиши лозим, уларни поналаш ва тортиш лаҳим лойиҳасига мос равишда бажарилиши керак; 
- мустаҳкамлагич ортидаги бўшлиқ майда тошлар билан тўлдирил-ган, ИБЛ кўзда тутилган жойларда эса тампонланган бўлиши зарур; 
- рамали мустаҳкамлагичларда лаҳим ўлчамларининг лойиҳада белгиланган катталиклардан эни ва шип томонидан 50 мм дан ортиқ бўлмаган фарқланиши, тупроқдаги белгилардан эса - ± 30 мм дан ошмаслиги керак. Бунда қолдиқ зазор (ишлов бериладиган мустаҳкам-лагичда), одамлар ўтадиган жойларнинг ўлчами, транспорт зазорлари лаҳим лойиҳасига мувофиқ бўлишига эътибор бериш лозим. 
5.12 Тоғ-кон транспорт лаҳимлари, аксарият ҳолларда, ўзиюрар машиналарнинг бир қатори учун мўлжалланади. Қарама-қарши ҳаракат-ланишнинг олдини олиш учун ИБЛ да машиналар бир-бирларига йўл бериш жойлари ва боши берк йўллар кўзда тутилади.  
5.13 Лаҳим тубларидан ёки қайта юклаш тугунларидан тоғ жинсла-рини юк тушириш пунктларигача ташиш учун тоғ-кон транспорт лаҳим-лари енгиллаштирилган қопламали ва, асосан, қаттиқ бўлмаган йўл тўшамасига эга шахта йўллари билан жиҳозланадилар. 
Йўл қопламасининг қалинлиги ҳисобланиб аниқланади, лекин 300 мм дан ортиқ бўлмаслиги керак. 
5.14 Бир чизиқли транспортли лаҳимларда сув чиқариб ташлаш ариқчаси фақат ён томонда – йўл тўшамасидан ташқарида – бўлади. Транспорт лаҳимлари кесишган жойларда сув чиқариб ташлаш ариқ-часига перфораторланган металл қувур ётқизилиб, кейинчалик уни тоғ жинслари билан кўмиб қўйиш керак. 
5.15 Лаҳимларнинг буриладиган жойларида лаҳимнинг кенглиги ўзиюрар машиналарнинг бурилиш радиусига боғлиқ бўлган туртиб чиқишлар ўлчамларигача катталашади. 
Транспортли лаҳимларнинг бурилишлардаги кенглиги текширилиб, машиналарнинг энг туртиб чиққан қисмларига ҳамда катта ўлчамли юкларга мос равишда қўшимча равишда кенгайтирилади. 
5.16 Ер ости лаҳимларидан чиққан рудасиз ағдармаларни жойлаш-тириш учун фойдали қазилмалари, бино ва иншоотлари бўлмаган, ўрмонсиз, қишлоқ хўжалигида қўлланилмайдиган, шунингдек, агар тоғ-техник ҳамда тоғ-кон ишларини хавфсиз олиб бориш шароитларига мос бўлса - ер ости лаҳимлари ўпирилган ҳудудларни танлаш мақсадга мувофиқ ҳисобланади. 
5.17 Маъдансиз тоғ жинслари ағдармаларининг жойлаштирилиши 3ВОС лойиҳасида кўзда тутилган бўлиши керак. 
6 ҚУРИЛИШНИНГ МАРКШЕЙДЕРЛИК ВА ГЕОЛОГИК ТАЪМИНОТИ
6.1 Тоғ-кон лаҳимлари қурилишида маркшейдерлик ва геологик таъминоти Ўзбекистон Республикаси «Саноатконтехназорат» Давлат инспекцияси томонидан белгиланган тартибда тасдиқланган маркшей-дерлик хизмати тўғрисидаги намунавий Низом, идоравий геологик хизмат тўғрисидаги намунавий Низом, маркшейдерлик ишларини бажа-риш бўйича техник Йўриқнома талабларига мувофиқ тарзда амалга оширилади.
6.2 Ихтисослашган ва субпудратчи шахта қурувчи ташкилотлар томонидан маркшейдерлик ишларининг изчил бажарилишига ва марк-шейдерлик ҳужжатлари билан таъминланганликка қатъиян риоя қили-ниши зарур. 
6.3 Бино ва иншоотларнинг асосий ўқлари, монтаж тўрлари, ускуналар ҳамда вертикал стволларнинг ўқларига, шунингдек горизонтал ва қия лаҳимларнинг йўналишларига нисбатан бажариладиган режалаш-тириш ишлари қурилиш ташкилотининг ишлаб чиқаришда банд бўлган ходимлари томонидан амалга оширилиши керак.  
Ташкилотлар (маркшейдерлик ишларини бажариш бўйича лицензия-га эга бўлган ташкилотлар) қуйидаги ишларни бажарадилар: таянч тар-моқларни белгилаш ва марказлаштириш, вертикал лаҳимлар орқали баландлик бўйича белгиларни топшириш, ер ости маркшейдерлик тар-моқларини қуриш, қарама-қарши лаҳим тублари воситасида лаҳим қази-лишини таъминлаш; кўтариш қурилмаларидаги геометрик элементлар-нинг ўзаро жойлашишини текшириш; ствол деворларининг назорат профиль съёмкасини бажариш; арқонли армировка ускуналарининг съёмкасини бажариш; ўтказгичларнинг профиль съёмкаси; стационар конқейерлар съёмкаси, рельси йўллар съёмкаси; шахта фойдаланишга топширилаётганида зарур бўлган график ҳужжатлар бўйича чизмаларни тайёрлаш, ер ости маркшейдерлик тармоқларини ташкил қилиш. 
6.4 Тоғ-кон лаҳимларини қазиш вақтида қурилишни амалга ошираёт-ган ташкилотнинг геология хизмати тоғ жинслари массивини ўрганиш бўйича тизимли геологик ва гидрогеологик тадқиқотлар олиб бориши, тоғ зарбалари, газодинамика ҳодисалари, сув ва суюқ лой тошишини олдин-дан айтиб бериш чораларини ишлаб чиқиши ҳамда экологик тадбир-ларни амалга ошириши керак.  
                                                                                                                        ИЛОВА
Мажбурий
ЛАҲИМЛАРНИ ҚАЗИШ ВА СТВОЛЛАРНИ МУСТАҲКАМЛАШ БЎЙИЧА БАЖАРИЛГАН ИШЛАР ҲАЖМИНИ ҲИСОБГА ОЛИШ ТЎҒРИСИДАГИ

НИЗОМ
1. Тоғ-кон лаҳимларини қазиш бўйича ойлик иш ҳажми қабул қилиш-га тайёр лаҳимлар бирлигида ҳисобга олинади. 
Лаҳим туби қазилганидан кейин қурилувчи ёғоч, металл, йиғма темирбетон ва бошқа турдаги доимий мустаҳкамлагичларга эга горизон-тал ва қия лаҳимлар бўйича лаҳимларнинг фақат доимий мустаҳкам-лагичлари қурилган қисмлари ҳисобга олинади. Лаҳим туби қазилгани-дан кейин, ИРЛ да белгиланган ва кечикиб қуриладиган яхлит бетон ва темирбетон, тошли ва бошқа доимий мустаҳкамлагичлари бўлган лаҳим-лар учун тоғ жинсларини қазиб олиниши ва муваққат мустаҳкамлагичлар қабул қилишга тайёр лаҳим бирлигининг 60% ни, доимий мустаҳкам-лагич қурилиши эса - 40% ни ташкил қилади. 
ҚТЛ ёки ИРЛ ларига мувофиқ кесими тўлиқ бўлмаган лаҳимлар бўйича тайёр бирликларнинг мувофиқ қисми келгусидаги кенгайтириш ишлари учун айирилиб ташланади. 
Доимий йўллар ва сув чиқариб ташлаш ариқларисиз қазилган лаҳимлар бўйича доимий йўллар учун тайёр лаҳим бирлигининг 7%, ариқчалар учун эса 3% айириб ташланади. 
Кейинчалик мустаҳкамланиши кўзда тутилган вертикал стволларни қазишда қазиш ва мустаҳкамлаш алоҳида ҳисобга олиниши зарур, бунда барча бажарилган ишлар учун сарфланган вақтнинг 85% қазиш ва мустаҳкамлагичларни ўрнатишга, 15% эса армировка қилишга деб қабул қилинади. 
2. Мустаҳкамлаш бўйича ишлар ҳажмини армировканинг тайёр бир-ликларига ўтказиш учун 10-жадвалда келтирилган коэффициентлардан фойдаланиш керак. 
Таблица 10
	Стволларни мустаҳкамлаш (арматуралаш) 
	Коэффициентлар

	
	Хариларни ўрнатиш 
	Ўтказгичларни осиш 
	Нарвон бўлинмасини жиҳозлаш 
	Таянч конструкцияларини қувур ўтказгичлари учун монтаж қилиш 

	Нарвонли ва қувурли бўлинмаларсиз 
	0,70
	0,3
	-
	-

	Нарвонли бўлинмалар билан (қувурли бўлинмаларсиз) 
	0,65
	0,25
	0,1
	-

	Қувурли бўлинмалар билан (нарвонли бўлинмаларсиз) 
	0,60
	0,25
	-
	0,15

	Нарвонли ва қувурли бўлинмалар билан 
	0,55
	0,2
	0,1
	0,15

